海龜

海龜係住響海裏面嘅龜。佢哋響地球上已經生存咗超過一億年，一啲早期化石記錄更可追溯至 二億三千萬年前。

分類 
目前全球共有七個海龜品種，當中五個品種棲息響熱帶同亞熱帶海洋範圍，其餘兩種只喺特定水域出沒。

稜皮龜學名：Dermochelys coriacea
赤蠵龜學名：Caretta caretta
綠海龜學名：Chelonia mydas
玳瑁學名：Eretmochelys imbricata
大西洋麗龜學名：Lepidochelys kempii，主要響墨西哥灣出現。
太平洋麗龜學名：Lepidochelys olivacea
平背海龜學名：Natator depressus，只響澳洲北部同新畿內亞南部出現。

生活習性 
海龜具遷移特性，成年海龜會每隔幾年由棲息地游幾百以至幾千公里，返到出世嘅沙灘生蛋。

食啲乜 
食魚，不過有啲海龜鍾意食海綿。

繁殖 
海龜係卵生嘅，生完蛋之後會自己離開。小烏龜出世之後，會自己走落海。

響香港嘅情況 
根據歷史記載同村民嘅描述，香港有唔少海灘，例如南丫島嘅東澳，下尾灣，大嶼山嘅塘福，大浪灣，香港島石澳，大潭灣，響幾十年前都有海龜上岸生蛋。但市區同郊區發展得太快，呢啲海灘已再無見到海龜生蛋。

如今，只有南丫島嘅深灣重有一小群綠海龜經常上岸生蛋，係香港唯一現存綠海龜生蛋地點。西貢大浪西灣係近年首次發現有綠海龜生蛋嘅地方。根據原村民口耳相傳，以前香港整個東部同南部水域沿岸，都係綠海龜嘅生蛋地點。 

另外，響東平洲、赤門、鶴咀等地方都有發現活生或擱淺嘅海龜。香港曾記錄過五種海龜：分別係綠海龜、玳瑁、赤蠵龜、稜皮龜同太平洋麗龜。

2006年，一個環保組織響西貢大浪西灣海灘發現海龜蛋，係30年來首次。2007年，呢批小海龜有部分暫時住喺香港濕地公園同香港海洋公園，直到天氣和暖就會回歸大海。

參考 
漁護署，《迢迢千里》，天地圖書有限公司，ISBN 988-201-610-3
世界自然基金會《海龜：現狀與保育》資料單張

香港漁農自然護理署 - 海龜基本資料